PMIndiaData/PMIndiaSum huggingface dataset:
புதுதில்லியில் ஜனவரி 6, 7-ஆம் தேதிகளில் பிரதமர் தலைமையில்  தலைமைச் செயலாளர்களின் இரண்டாவது தேசிய மாநாடு

இந்த ஆண்டு ஜனவரி 6, 7 ஆகிய நாட்களில் புதுதில்லியில் நடைபெற உள்ள தலைமைச் செயலாளர்களின் இரண்டாவது தேசிய மாநாட்டிற்கு பிரதமர் திரு நரேந்திர மோடி தலைமை தாங்கவிருக்கிறார். மத்திய மற்றும் மாநில அரசுகளுக்கு இடையேயான கூட்டுமுயற்சியை மேலும் ஊக்குவிக்கும் முக்கிய நடவடிக்கையாக இது அமையும். முதலாவது மாநாடு, ஜூன் 2022-இல் தரம்சாலாவில் நடைபெற்றது. இந்த ஆண்டு, தலைமைச் செயலாளர்களின் தேசிய மாநாடு ஜனவரி 5 முதல் 7-ஆம் தேதி வரை புதுதில்லியில் நடைபெற உள்ளது. மாநிலங்களுடன் இணைந்து விரைவான மற்றும் நிலையான பொருளாதார வளர்ச்சியை அடைவதற்கான வழிமுறைகள் குறித்து மூன்று நாள் மாநாட்டில் கவனம் செலுத்தப்படும். மத்திய அரசின் பிரதிநிதிகள், அனைத்து மாநிலங்கள்/ யூனியன் பிரதேசங்களின் தலைமைச் செயலாளர்கள் மற்றும் மூத்த அதிகாரிகள், நிபுணர்கள் உள்ளிட்டோர் இதில் பங்கு பெறுவார்கள். வளர்ச்சி, வேலை வாய்ப்பு உருவாக்கம் மற்றும் உள்ளடக்கிய மனித மேம்பாடு ஆகியவற்றில் கவனம் செலுத்தி, வளர்ந்த இந்தியாவை இணைந்து உருவாக்குவதற்கான செயல் திட்டத்திற்கு இந்த மாநாடு அடித்தளமிடும். முதன்மை அமைச்சகங்கள், நிதி ஆயோக், மாநிலங்கள்/ யூனியன் பிரதேசங்கள் மற்றும் நிபுணர்களுடன் கடந்த மூன்று மாதங்களாக தொடர்ந்து நேரடியாகவும், காணொலி வாயிலாகவும் விரிவாக ஆலோசித்து மாநாட்டிற்கான நிகழ்ச்சி நிரல் இறுதி செய்யப்பட்டுள்ளது. குறு, சிறு மற்றும் நடுத்தர தொழில் நிறுவனங்களில் கூடுதல் கவனம்; உள்கட்டமைப்புகள் மற்றும் முதலீடுகள்; சுமைகளைக் குறைத்தல்; மகளிர் மேம்பாடு; சுகாதாரம் மற்றும் ஊட்டச்சத்து; திறன் மேம்பாடு ஆகிய தேர்ந்தெடுக்கப்பட்ட ஆறு கருப்பொருட்களில் விவாதங்கள் நடைபெறும். வளர்ந்த இந்தியா: கடைநிலையை அடைதல்; சரக்கு மற்றும் சேவை வரியின் ஐந்து ஆண்டுகள்- கற்றல்களும், அனுபவங்களும்; உலகளாவிய புவி-அரசியல் சவால்கள் மற்றும் இந்தியாவின் மறு மொழி ஆகிய தலைப்புகளில் சிறப்பு அமர்வுகள் நடைபெறும். இவை தவிர்த்து, உள்ளூர் பொருட்களுக்கு குரல் கொடுத்தல்; சர்வதேச சிறுதானிய வருடம்; ஜி20: மாநிலங்களின் பங்களிப்பு; வளர்ந்து வரும் தொழில்நுட்பங்கள் ஆகிய தலைப்புகளிலும் கவனம் செலுத்தப்படும். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1888682
நதிகள் இணைப்புக்கான சிறப்புக்குழு நிலவரம் மற்றும் முன்னேற்ற அறிக்கை

நதிகள் இணைப்புக்கான சிறப்புக்குழுவின் 1.7.2016 முதல் 31.3.2018 வரையிலான காலத்திற்குரிய நிலவரம் மற்றும் முன்னேற்ற அறிக்கை குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் விளக்கம் அளிக்கப்பட்டது. உச்சநீதிமன்றத்தில் தாக்கல் செய்யப்பட்ட சிவில் ரிட் மனு 2002-ஆம் ஆண்டின் 512 தொடர்பான உச்சநீதிமன்றத்தின் 27.2.2012 தேதியிட்ட உத்தரவை செயலாக்குவது தொடர்பான நதிகள் இணைப்பு முன்னேற்ற அறிக்கை அமைச்சரவையில் சமர்ப்பிக்கப்பட்டது. 2002-ஆம் ஆண்டு ரிட் மனு எண் 668 உடன் இணைந்து இந்த உத்தரவு நதிகள் இணைப்பு தொடர்பான சிறப்புக்குழுவை அமைக்க வேண்டும் என மத்திய அரசை கோருகிறது. நதிகள் இணைப்புக்கான சிறப்புக்குழுவின் முன்னேற்றம் குறித்து அவ்வப்போது மத்திய அமைச்சரவையிடம் அறிக்கை சமர்ப்பிக்க வேண்டும் என்றும் அந்த உத்தரவு கோருகிறது. நதிகள் இணைப்பு தொடர்பான சிறப்புக்குழுவின் நிலவர அறிக்கையின்படி 3 முன்னுரிமை இணைப்புகளில் அதாவது கென் – பெட்வா இணைப்பு, தமங்கங்கா – பிஞ்சால் இணைப்பு, பாராதாபி – நர்மதை இணைப்பு ஆகியவற்றில் குறிப்பிடத்தக்க முன்னேற்றம் காணப்படுகிறது. 1980-ஆம் ஆண்டு தேசிய முன்னோக்கு திட்டத்தில் அடையாளம் காணப்பட்டுள்ள இமாலய மற்றும் தீபகற்ப நதிகள் இணைப்புக் குறித்தும் அறிக்கையில் இடம்பெற்றுள்ளது. —-
பேஸ்புக் தலைமையகத்திற்கு வருகை தரும் பிரதமர்-கேள்வி பதில் நேரத்தில் பங்கேற்க அழைப்பு

பேஸ்புக் தலைமையகத்திற்கு செப்டம்பர் 27. 2015 அன்று செல்ல உள்ள பிரதமர் திரு நரேந்திர மோடி. அங்கு நடைபெறவுள்ள கேள்வி பதில் நேரத்தில் கேள்விகளைக் கேட்டு பங்கேற்க அழைப்பு விடுத்துள்ளார். பிரதமர் தனது பேஸ்புக் பக்கத்தில் பதிந்துள்ள செய்தி: பேஸ்புக் தலைமையகத்திற்கு வருகை புரியுமாறு அழைப்பு விடுத்த திரு மார்க் ஜக்கர்பர்க்கிற்கு நன்றி. செப்டம்பர் 27, 2015 அன்று இரவு 10 மணியளவில் (இந்திய நேரம்) நடைபெறவுள்ள கேள்வி பதில் நேரத்திற்காக ஆவலுடன் காத்திருக்கிறேன். இந்த கலந்துரையாடலில் பல்வேறு விசயங்கள் விவாதிக்கப்படுவதுடன், இது நினைவுக்குரிய கலந்துரையாடலாக இருக்கும். உங்களின் பங்கேற்று இல்லாமல் இந்நிகழ்ச்சி முழுமையடையாது. உங்களின் கேள்விகளை பேஸ்புக்கில் பதிவு செய்யுங்கள். ‘நரேந்திர மோடி கைப்பேசி செயலியிலும் உங்களின் கேள்விகளை பகிர்ந்து கொள்ளுமாறு கேட்டுக் கொள்கிறேன். உங்களின் கேள்விகள் இந்நிகழ்ச்சியை நினைவுகூரும் வகையில் மாற்றும் என்று பிரதமர் தனது பேஸ்புக்கில் பகிர்வில் கூறியுள்ளார்.
ஆசிரியர் பணி நிலை அவசரச் சட்டம் 2019-ல் இடஒதுக்கீட்டிற்கு மத்திய அமைச்சரவை ஒப்புதல்

பல்கலைக்கழகம் / கல்லூரி என்பது “துறை அல்லது பாடப்பிரிவு” என பல பிரிவுகளாக அடையாளம் காணப்படுவதற்கு பதிலாக ஒரு அலகு என்று கருதப்படுவதற்கு “மத்திய கல்வி நிறுவனங்கள் (ஆசிரியர்கள் பணி நிலையில் இடஒதுக்கீடு) அவசரச் சட்டம் 2019” பிரகடனப்படுத்தப்படுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தள்ளது. தாக்கம் : இந்த முடிவு திறமையான, தகுதியுள்ள மாணவர்களை ஈர்க்கும் வண்ணம் உயர் கல்வி நிறுவனங்களின் பயிற்றுவிக்கும் தரத்தை மேம்படுத்தும் என்று எதிர்பார்க்கப்படுகிறது. பயன்கள் : இந்த முடிவு ஆசிரியர் பணி நிலையில் 5,000-த்திற்கும் மேற்பட்ட பணியிடங்களை நிரப்புவதற்கு வழி வகுப்பதோடு, அரசியல் சட்டத்தின் 14, 16, 21 ஆகிய பிரிவுகள் நடைமுறைப்படுத்தப்படுவதை உறுதி செய்யும். மேலும், பட்டியலிடப்பட்ட வகுப்பினர் / பழங்குடியினர் மற்றும் சமூகம் மற்றும் கல்வியைப் பொறுத்தவரை பிற்படுத்தப்பட்ட வகுப்பினருக்கு வரையறுக்கப்பட்ட இடஒதுக்கீட்டை தருவதற்கு உதவும்.
பத்ம விருதுகள் வழங்கும் நிகழ்ச்சியில் பிரதமர் பங்கேற்பு

பல்வேறு துறைகளில் சாதனைப் படைத்தவர்களுக்கு வழங்கப்படும் பத்ம விருதுகள் வழங்கும் நிகழ்ச்சியில் பிரதமர் நரேந்திர மோடி பங்கேற்றார். இது குறித்து பிரதமர் வெளியிட்டுள்ள டவிட்டர் பதிவில் “வாழ்க்கையில் பல்வேறு துறைகளில் சாதனைப் படைத்தவர்களுக்கு வழங்கப்படும் பத்ம விருதுகள் நிகழ்ச்சியில் கலந்து கொண்டேன். அவர்களுடைய சாதனை மற்றும் சமூகத்திற்கு அவர்கள் ஆற்றிய பங்களிப்பால் நாம் பெருமைப்படுகிறோம்”.
நவரா புத்தாண்டை முன்னிட்டு பிரதமர் வாழ்த்து

நவரா புத்தாண்டை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்துத் தெரிவித்துள்ளார். “அனைவருக்கும் நவரா வாழ்த்துக்கள். இந்த புத்தாண்டு மலரும் தருணத்தில் அனைவருக்கும் எண்ணற்ற மகிழ்ச்சியும் வளமும் நல்ல உடல் நலமும் கிடைக்க நான் வேண்டிக்கொள்கிறேன். காஷ்மீரி பண்டிட் சமூகத்தின் சிறந்த கலாச்சாரத்தை கண்டு ஒவ்வொரு இந்தியரும் பெருமை கொள்கின்றனர்” என்று பிரதமர் தனது வாழ்த்து செய்தியில் கூறியுள்ளார்.
டோஹாவில் உள்ள இந்திய சமூகத்தினருடன் பிரதமர் ஆற்றிய உரை

ஞாயிற்றுக்கிழமை மாலை ஜெனீவா புறப்படும் முன் பிரதமர் திரு நரேந்திர மோடி டோஹாவில் உள்ள இந்திய சமூகத்தினருடன் கலந்துரையாடினார். அங்கு கூடியிருந்த இந்திய சமூகத்தினரிடையே பேசிய பிரதமர், அவர்கள் எப்போதுமே இந்தியாவுடன் இணைந்துள்ளனர் என்பதைக் குறிப்பிட்டார். சர்வதேச அளவில் இந்தியாவின் பிம்பம் மேம்படுத்தப்பட்டுள்ளது. உலகம் முழுவதும் இந்தியா மீதான ஆர்வம் அதிகரித்து வருகிறது. இது, இந்தியாவில் உள்ள 125 கோடி மக்களால் கொண்டு வரப்பட்ட மாற்றமாகும் என்று பிரதமர் கூறினார். உலகளவில் வளர்ந்து வரும் முக்கிய பொருளாதாரத்தில் இந்தியாவும் இடம் பெற்றுள்ளது என்பதை சர்வதேச முகமைகள் ஒப்புக்கொண்டுள்ளன. சர்வதேச அளவில் பொருளாதார சந்தை மந்தமாக இருந்தாலும், கடந்த மூன்று மாதங்களில் இந்தியாவின் ஒட்டு மொத்த வளர்ச்சி சதவீதம் (ஜி.டி.பி) 7.9 சதவீதமாக உயர்ந்துள்ளது. நீண்டகாலமாக இந்தியா ஊழலால் பாதிப்படைந்துள்ளது. எனது அரசு அதனை ஒழிக்க தீர்மானமாக உள்ளது. என்னுடைய கத்தார் பயணம் மிகவும் இனிமையாக அமைந்தது. இருநாடுகளுக்கு இடையே உள்ள நட்புறவு மேலும் வலுவாகியுள்ளது. என்னுடைய பயணத்தின் போது எனக்கு அளிக்கப்பட்ட அருமையான வரவேற்புக்காக கத்தார் அரசுக்கும், மக்களுக்கும் எனது நன்றியைத் தெரிவித்துக் கொள்கிறேன் என்று பிரதமர் கூறியுள்ளார்.
உத்தரகாசியில் நிகழ்ந்த பேருந்து விபத்தில் உயிர் இழந்தவர்களுக்கு பிரதமர் இரங்கல்; விபத்தில் பாதிக்கப்பட்டவர்களுக்கு நிவாரணம் அறிவிப்பு

உத்தராகண்ட் மாநிலம் உத்தரகாசியில் நிகழ்ந்த பேருந்து விபத்தில் உயிர் இழப்பு ஏற்பட்டுள்ளதற்கு பிரதமர் திரு. நரேந்திர மோடி தனது வேதனையை தெரிவித்துள்ளார். “உத்தரகாசியில் எதிர்பாராத விதமாக நிகழ்ந்த பேருந்து விபத்தில் உயிரிழந்தவர்களின் குடும்பத்தினருக்கு எனது அனுதாபங்களை தெரிவித்து கொள்கிறேன். இந்த விபத்தில் காயமடைந்தவர்கள் விரைவில் குணமடையட்டும்”, என்று பிரதமர் வெளியிட்டுள்ள இரங்கல் செய்தியில் குறிப்பிட்டுள்ளார். இந்த விபத்தில் உயிர் இழந்தவர்களுக்கு தலா ரூ. 2 லட்சமும் காயமடைந்தவர்களுக்கு ரூ. 50,000-ம் நிவாரண நிதியாக பிரதமர் தேசிய நிவாரண நிதியில் இருந்து வழங்கப்படும் என்றும் பிரதமர் அறிவித்துள்ளார்.
மிலாதுநபியை முன்னிட்டு நாட்டு மக்களுக்கு பிரதமர் வாழ்த்து

மிலாதுநபி பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவு ஒன்றில் அவர் தெரிவித்திருப்பதாவது: “மிலாதுநபி நல்வாழ்த்துகள். இந்தத் திருநாள் நம் சமூகத்தில் அமைதி, ஒற்றுமை மற்றும் கருணை உணர்வை மேம்படுத்தட்டும். ஈத் வாழ்த்துகள்.”
சவூதி அரேபியாவில் நெரிசலில் சிக்கி உயிரிழந்த சம்பவத்திற்கு பிரதமர் இரங்கல்

சவூதி அரேபியாவில் நெரிசலில் சிக்கி ஏராளமானோர் உயிரிழந்த சம்பவம் தொடர்பாக பிரதமர் திரு நரேந்திர மோடி தனது ஆழ்ந்த இரங்கலைத் தெரிவித்துள்ளார். “மெக்காவில் இருந்து வரும் துயரமிகுந்த செய்தி. நெரிசலில் மிதிபட்டு பலர் உயிரிழந்த செய்தி கேட்டு மனம் வலிக்கிறது. உயிரிழந்தோர் குடும்பத்திற்கு இரங்கல்கள். காயமடைந்தோர் விரைவில் குணமடைய எனது வேண்டுதல்கள் என்று பிரதமர் தனது செய்தியில் குறிப்பிட்டுள்ளார்.
ஐதராபாத்தில் உள்ள இந்திய வணிகவியல் பள்ளியின் 20 ஆண்டுகள் நிறைவு

தெலங்கானா ஆளுநர் திருமதி தமிழிசை சௌந்தரராஜன் அவர்களே, எனது அமைச்சரவை நண்பர் திரு ஜி. கிஷன் ரெட்டி அவர்களே, தெலங்கானா மாநில அமைச்சர்களே, இந்திய வணிகவியல் பள்ளியின் நிர்வாக வாரியத் தலைவர், பேராசிரியர்கள், ஆசிரிய பெருமக்களே, எனதருமை இளம் நண்பர்களே. இந்திய வணிகவியல் பள்ளியின் 20 ஆண்டுகள் நிறைவு விழாவை இன்று நாம் கொண்டாடுகிறோம். 2001-ஆம் ஆண்டில் அடல் அவர்கள் இதை நாட்டிற்கு அர்ப்பணித்தார். அப்போது முதல் இதுவரை சுமார் 50 ஆயிரம் நிர்வாகிகள் இங்கு பயிற்சியை நிறைவு செய்துள்ளனர். இந்த நிறுவனத்தின் மாணவர்கள் பல்வேறு புதிய நிறுவனங்களைக் கட்டமைத்திருப்பதுடன், ஏராளமான அதிக முதலீட்டு நிறுவனங்களின் உருவாக்கத்தில் முக்கிய பங்கு வகித்துள்ளனர். இது ஒட்டுமொத்த நாட்டிற்கும் பெருமை அளிக்கும் விஷயமாகும். நண்பர்களே, விடுதலையின் 75-வது ஆண்டு, அதாவது அமிர்த மகோத்சவத்தை நாடு கொண்டாடும் வேளையில் இந்த மாணவர்கள் தங்கள் பயிற்சியை நிறைவு செய்வது மேலும் ஓர் சிறப்பம்சம். இன்று, ஜி-20 நாடுகளின் குழுவில் அதி வேகமாக வளர்ந்து வரும் பொருளாதாரங்களுள் இந்தியாவும் ஒன்று. திறனறி செல்பேசி தரவுகளைப் பயன்படுத்தும் நுகர்வோரின் எண்ணிக்கையில் இந்தியா முதலிடத்தைப் பிடித்துள்ளது. இணைய பயன்பாட்டாளர்களின் எண்ணிக்கையில் உலகளவில் இந்தியா இரண்டாம் இடம் வகிக்கிறது. சர்வதேச சில்லறை வணிகக் குறியீட்டிலும் இந்தியா இரண்டாம் இடத்தில் உள்ளது. புதிய நிறுவனங்கள் சூழலியலில் உலகின் மூன்றாவது மிகப்பெரிய நாடாக இந்தியா உள்ளது. உலகில் மூன்றாவது பெரிய நுகர்வோர் சந்தை இந்தியாவில் உள்ளது. கொரோனா போன்ற பெருந்தொற்று காலத்தில் இந்தியாவின் திறனை உலகமும், நாம் அனைவரும் கண்டுள்ளோம். நூற்றாண்டின் மிகப்பெரிய பேரிடரில் சர்வதேச விநியோகச் சங்கிலியில் பெரும் இடையூறு ஏற்பட்டது. இருந்தபோதிலும் வளர்ச்சியின் முக்கிய மையமாக இந்தியா இன்று வளர்ந்து வருகிறது. கடந்த ஆண்டு மிக உயர்ந்த அளவாக இந்தியாவிற்குள் வெளிநாட்டு நேரடி முதலீட்டு வரவு பதிவாகியுள்ளது. உலகம் தற்போது ‘இந்தியா என்பதன் பொருள் வணிகம்' என்பதை உணர்ந்து வருகிறது. நண்பர்களே, உங்கள் இலக்குகளை நாட்டின் உறுதிப்பாடுகளுடன் இணையுங்கள். ‘நாட்டிற்கான செயல்’, ‘நாட்டிற்கு அதிகாரமளித்தல்' என்ற உறுதியுடன் நீங்கள் எதை செய்தாலும் நிச்சயம் வெற்றி உங்களுக்கே. உங்கள் அனைவருக்கும் மிக்க நன்றி! பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
புதுதில்லியின் கல்காஜியில் குடிசை வாழ் மக்களின் மறுவாழ்விற்காக புதிதாகக் கட்டப்பட்ட  அடுக்குமாடி குடியிருப்புகளின் துவக்க விழாவில் பிரதமரின் உரை

நிகழ்ச்சியில் கலந்து கொண்டுள்ள அமைச்சரவை நண்பர் திரு ஹர்தீப் சிங் புரி அவர்களே, இணை அமைச்சர்கள் திரு கௌசல் கிஷோர் மற்றும் திருமதி மீனாட்சி லேகி அவர்களே, தில்லி துணைநிலை ஆளுநர் திரு விநய் குமார் சக்சேனா அவர்களே, தில்லி நாடாளுமன்ற உறுப்பினர்களே, இதர பிரமுகர்களே, சகோதர சகோதரிகளே! தில்லியில் வசிக்கும் ஆயிரக்கணக்கான சகோதர சகோதரிகளுக்கும், நூற்றுக்கணக்கான குடும்பங்களுக்கும் இன்று ஓர் முக்கிய நாள். பல ஆண்டுகளாக தில்லியின் குடிசை பகுதிகளில் வசித்து வந்த குடும்பங்களின் வாழ்வில் புதிய அத்தியாயத்தை உருவாக்குவது போல இந்த முயற்சி அமைந்துள்ளது. ஏழை சகோதர, சகோதரிகளின் வியர்வை மற்றும் கடின உழைப்பு தான் தில்லி போன்ற பெரு நகரங்கள் முன்னேறுவதற்கும், உச்சத்தை அடைவதற்கும் அடித்தளமாக உள்ளன. இருந்த போதும் நகரின் ஒரு சில பகுதிகள் மிக செழிப்பாகவும், மறுபுறம் அதே நகரின் பல்வேறு இடங்களில் வசிக்கும் மக்கள் அடிப்படை வசதிகளுக்கும் கூட போராடி வருகின்றனர். எனவே விடுதலையின் அமிர்த காலத்தில் “அனைவரும் இணைந்து அனைவரின் வளர்ச்சிக்காக, அனைவரின் நம்பிக்கையுடன், அனைவரின் முயற்சிகளுடன்’ என்ற தாரக மந்திரத்துடன் வளர்ச்சிக்காக நாடு பாடுபடுகிறது. நண்பர்களே, இன்று தில்லியில் வசிக்கும் ஏழை மக்களும் அரசின் நலத்திட்டங்களை பெற்று பயனடைகிறார்கள். தில்லியில் உள்ள ஆயிரக்கணக்கான சாலையோர வியாபாரிகளும், ஆட்டோ, டாக்ஸி ஓட்டுநர்களும் பீம்-யு.பி.ஐ வசதியைப் பெற்றுள்ளனர். தங்களது செல்பேசியிலிருந்து நேரடியாக பணத்தைப் பெற்று, அதன் மூலமே கட்டணங்களையும் செலுத்துகிறார்கள். இது அவர்களுக்கு மிகப்பெரிய நிதி பாதுகாப்பாகும். பிரதமரின் ஸ்வாநிதி திட்டத்தினால் தில்லியில் உள்ள சுமார் 50,000 சாலையோர வியாபாரிகள் பயனடைந்திருக்கிறார்கள் என்பது மகிழ்ச்சி அளிக்கிறது. இது தவிர முத்ரா திட்டத்தின் கீழ் ஏறத்தாழ ரூ. 30000 கோடி, உத்தரவாதம் இல்லாமல் வழங்கப்பட்டிருப்பது, இங்கு வசிக்கும் சிறு தொழில்முனைவோருக்கு பேருதவியாக உள்ளது. ஒரே நாடு, ஒரே ரேஷன் அட்டை திட்டத்தினால் கொரோனா பெருந்தொற்றின் போது தில்லியின் ஏழை மக்கள் பெரிதும் பயனடைந்தனர். கடந்த இரண்டு ஆண்டுகளாக தில்லியில் உள்ள ஏழை மக்களுக்காக இலவச ரேஷன் பொருட்களை அரசு வழங்கி வருகிறது. தில்லியில் மட்டும் இந்த திட்டத்திற்காக சுமார் ரூ. 2500 கோடியை மத்திய அரசு செலவு செய்துள்ளது. 40 லட்சத்திற்கும் அதிகமான ஏழைகளுக்கு காப்பீட்டு திட்டத்தையும் மத்திய அரசு வழங்கியுள்ளது. தில்லி மற்றும் நாட்டின் வளர்ச்சியில் நீங்கள் தொடர்ந்து உங்கள் பங்களிப்பை வழங்குவீர்கள் என்று நான் உறுதியாக நம்புகிறேன். உங்கள் அனைவருக்கும் மிக்க நன்றி! பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
நாளை கிரேடய் இளைஞர் மாநாட்டில் பிரதமர் உரையாற்றுகிறார்

பிரதமர் திரு. நரேந்திர மோடி, புதுதில்லியில் உள்ள தல்கோத்ரா அரங்கத்தில் நாளை நடைபெறவுள்ள 2019 – கிரேடய் இளைஞர் மாநாட்டில் உரையாற்ற உள்ளார். இந்திய மனை வணிக மேம்பாட்டாளர்கள் கூட்டமைப்பு (கிரேடய்) இந்த நிகழ்ச்சிக்கு ஏற்பாடு செய்துள்ளது. இந்த மாநாட்டையொட்டி ஏற்பாடு செய்யப்பட்டுள்ள கண்காட்சியையும் பிரதமர் பார்வையிடுவார். இந்தியாவில் மனை வணிகத்துறையின் வருங்காலத்தை ஒருங்கிணைக்கும் நோக்கத்துடன் வருடந்தோறும் இந்த இளைஞர் மாநாட்டை கிரேடய் நடத்துகிறது. 1999ல் நிறுவப்பட்ட கிரேடய் அமைப்பு, இந்தியாவின் 200 நகரங்களில் உள்ள மனை வணிக மேம்பாட்டாளர்களின் தலைமை கூட்டமைப்பாகும்.
மகாத்மா காந்தி சர்வதேச துப்பரவு மாநாடு நிறைவு நிகழ்ச்சியில் பிரதமர் உரை

பிரதமர் திரு நரேந்திர மோடி புதுதில்லியில் இன்று நடைபெற்ற மகாத்மா காந்தி சர்வதேச துப்புரவு மாநாட்டில் உரையாற்றினார். மகாத்மா காந்தி சர்வதேச துப்புரவு மாநாடு, உலகம் முழுவதும் உள்ள தண்ணீர், துப்புரவு மற்றும் சுகாதாரத்துறை அமைச்சர்கள் இதர தலைவர்களை ஒரணியில் திரட்டிய நான்காவது சர்வதேச மாநாடு ஆகும். இதையொட்டி அமைக்கப்பட்ட டிஜிட்டல் கண்காட்சியையும், ஐ நா தலைமைச் செயலாளர் திரு அண்டோனியோ குட்ரஸுடன் இணைந்து பிரதமர் பார்வையிட்டார். மகாத்மா காந்தியின் நினைவு அஞ்சல்தலை மற்றும் மகாத்மா காந்தியின் பிரசித்திப்பெற்ற ‘ வைஷ்ணவ ஜன தோ’ என்ற பாடல் அடங்கிய குறுந்தகட்டை இரு தலைவர்களும் வெளியிட்டனர். தூய்மை இந்தியா விருதுகளும் இந்த நிகழ்ச்சியில் வழங்கப்பட்டன. நிகழ்ச்சியில் உரையாற்றிய பிரதமர், தூய்மைப் பணி தொடர்பாக மகாத்மா காந்தி வலியுறுத்தி வந்தததை சுட்டிக்காட்டினார். மகாத்மா காந்தி 1945-ம் ஆண்டு வெளியிட்ட ‘ ஆக்கப்பூர்வத் திட்டம்’ என்ற கட்டுரையில் கிராமப்புறத் துப்புரவு முக்கிய இடம் பெற்றிருந்ததையும் பிரதமர் எடுத்துரைத்தார். சுற்றுப்புறத்தை தூய்மைப்படுத்தாவிட்டால், அந்த அசுத்தமான சூழ்நிலையை ஏற்றுக் கொள்ள வேண்டிய நிலைமை உருவாகும் என்றும் பிரதமர் குறிப்பிட்டார். இதற்கு மாறாக, ஒருவர் தம்மைச் சுற்றியுள்ள பகுதியை தூய்மைப்படுத்தினால், அவர் உற்சாகம் அடைவதுடன், ஏற்கனவே உள்ள எதிர்மறை சூழலுக்கு ஆளாகமாட்டார் என்றும் பிரதமர் தெரிவித்தார். மகாத்மா காந்தியின் உத்வேகம்தான் தூய்மை இந்தியா திட்டத்திற்கு வழி வகுத்ததாகவும் அவர் குறிப்பிட்டார். மகாத்மா காந்தியால் ஈர்க்கப்பட்ட இந்தியர்கள், தூய்மை இந்தியா இயக்கத்தை, உலகின் மாபெரும் மக்கள் இயக்கமாக மாற்றிவிட்டதாகவும் அவர் கூறினார். 2014-ம் ஆண்டில் 38 சதவீதமாக இருந்த கிராமப்புற சுகாதாரம், தற்போது 94 சதவீதத்தை எட்டியுள்ளதாகவும் பிரதமர் தெரிவித்தார். 5 லட்சத்துக்கும் மேற்பட்ட கிராமங்கள் திறந்த வெளிக் கழிப்பிடம் இல்லாதவையாக மாறியுள்ளன என்றும் அவர் சுட்டிக்காட்டினார். இந்தியாவில் உள்ள மக்களின் வாழ்க்கை முறையில் மாற்றம் ஏற்பட்டிருப்பது குறித்து திருப்தி தெரிவித்த அவர், நீடித்த வளர்ச்சி இலக்கை எட்டும் நிலையில் இந்தியா இருப்பதாகவும் குறிப்பிட்டார். உலகைத் தூய்மைப்படுத்த, அரசியல் தலைமை, அரசு நிதியுதவி, ஒத்துழைப்பு மற்றும் மக்கள் பங்களிப்பு ஆகியவற்றின் அவசியம் குறித்தும் திரு நரேந்திர மோடி எடுத்துரைத்தார்.
சர்வதேச மகளிர் தினத்தையொட்டி  பெண்கள் சக்திக்கு பிரதமர் வணக்கம்

சர்வதேச மகளிர் தினத்தையொட்டி பிரதமர் திரு நரேந்திர மோடி பெண்கள் சக்திக்கு வணக்கம் தெரிவித்துள்ளார். இது தொடர்பாக டுவிட்டர் பதிவுகளில் பிரதமர் கூறியிருப்பதாவது ; “மகளிர் தினத்தையொட்டி பெண்களின் ஆற்றல் மற்றும் பல்வேறு துறைகளில் அவர்களது சாதனைகளுக்கு நான் வணக்கம் செலுத்துகிறேன். மத்திய அரசு பல்வேறு திட்டங்களின் மூலம் மகளிரை அதிகாரப்படுத்துவதில் கவனம் செலுத்தி வருகிறது. அதே சமயம் அவர்களுக்கு கண்ணியத்துடன் கூடிய வாய்ப்பையும் வழங்கி வருகிறது.” “நிதி ஆதரவிலிருந்து சமூக பாதுகாப்பு வரை, தரமான மருத்துவ சிகிச்சையிலிருந்து வீட்டுவசதி வரை, கல்வியில் இருந்து தொழில்முனைவு வரை மகளிர் சக்தியை இந்தியாவின் வளர்ச்சிப் பாதையில் முன்னணியில் கொண்டுவர ஏராளமான முயற்சிகள் எடுக்கப்பட்டுள்ளன. இந்த முயற்சிகள் வரும் காலங்களில் பெரும் வேகத்துடன் தொடரும்.” “இன்று மாலை 6 மணியளவில் கட்ச்-ல் நடைபெறவுள்ள ஒரு நிகழ்ச்சியில் நான் உரையாற்ற இருக்கிறேன். நமது சமூகத்தில் பெண் துறவிகளின் பங்களிப்பு குறித்து அதில் விளக்கப்படும். கலாச்சாரத்தின் பல்வேறு அம்சங்கள் மத்திய அரசின் பல்வேறு நலத்திட்ட நடவடிக்கைகள் மற்றும் பல அம்சங்கள் கவனத்தில் கொள்ளப்படும். https://t.co/ImLHzdJpEQ"
காமன்வெல்த் ஆடவர்களுக்கான 10,000 மீட்டர் ஓட்டப்பந்தயத்தில் வெண்கலப் பதக்கம் வென்ற சந்தீப் குமாருக்கு பிரதமர் வாழ்த்து

2022 ஆம் ஆண்டு காமன்வெல்த் விளையாட்டுப் போட்டியில் ஆடவர்களுக்கான 10,000 மீட்டர் வேக நடைப் பந்தயத்தில் வெண்கலப் பதக்கம் வென்ற சந்தீப் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; “பர்மிங்காம் விளையாட்டுகளில் நமது வேக நடைப் பந்தய பயிற்சி குழு சிறந்து விளங்குவதைப் பார்ப்பது மகிழ்ச்சி அளிக்கிறது. 10,000 மீ பந்தயத்தில் வெண்கலப் பதக்கம் வென்ற சந்தீப் குமாருக்கு வாழ்த்துகள். அவரது வரவிருக்கும் முயற்சிகள் சிறப்பாக அமைய வாழ்த்துகள். #Cheer4India” •••••••••••••
ஆகஸ்ட் 15ந் தேதி அன்று தனது உரைக்கு ஆலோசனைகளை வரவேற்கிறார் பிரதமர்

பிரதமர் திரு. நரேந்திர மோடி, 2017 ஆகஸ்ட் 15ந் தேதி சுதந்திர தினத்தன்று புது தில்லியில் செங்கொட்டைக் கொத்தளத்தில் ஆற்ற உள்ள உரைக்கு பொது மக்களிடம் இருந்து ஆலோசனைகளை கேட்டுள்ளார். இதற்கென நரேந்திர மோடி செயலியில் அவர் தனி பகுதியை தொடங்கியுள்ளார். அன்றைய தினம் தான் பேச வேண்டியவை குறித்து மக்கள் தங்கள் கருத்துகளை தெரிவிக்க வேண்டும் என்று பிரதமர் வலியுறுத்தியுள்ளார். “ஆகஸ்ட் 15ந்தேதி செங்கோட்டைக் கொத்தளத்தில் நான் உரை நிகழ்த்தும் போது நான் வெறும் ஊடகமாகவே திகழ்வேன். 125 கோடி மக்களின் குரல் தான் அங்கு ஒலிக்கும். எனது உரைக்கு உங்கள் எண்ணங்களை பகிர்ந்து கொள்ளுங்கள். இதற்கென பிரத்யேகமாக பிரவு ஒன்றை நரேந்திர மோடி செயலியில் ஏற்படுத்தப்பட்டுள்ளது. http://nm4.in/dnldapp ” என்று பிரதமர் குறிப்பிட்டுள்ளார்.
மாநிலங்களவையில் குடியரசு துணைத் தலைவர் திரு ஜக்தீப் தன்கரை  வரவேற்று பிரதமர் நிகழ்த்திய உரை

மாண்புமிகு தலைவர் அவர்களே, மூத்த உறுப்பினர்களே, இந்த அவையின் சார்பாகவும், ஒட்டுமொத்த நாட்டின் சார்பாகவும் மதிப்பிற்குரிய தலைவர் அவர்களுக்கு முதற்கண் எனது வாழ்த்துகளைத் தெரிவித்துக் கொள்கிறேன். பல்வேறு தடைகளுக்கு இடையேயும் சாதாரண குடும்பத்தில் இருந்து, இத்தகைய உயர்ந்த நிலையை நீங்கள் அடைந்திருப்பது ஏராளமானோருக்கு ஊக்கமளிக்கும். ஆயுதப் படைகளின் கொடி நாளும் இன்று கடைப்பிடிக்கப்படுகிறது. இந்த அவையின் சார்பாக நாட்டு மக்கள் அனைவருக்கும் ஆயுதப் படைகளின் கொடிநாள் வாழ்த்துகளைத் தெரிவித்துக் கொள்கிறேன். இந்த அவையின் அனைத்து உறுப்பினர்களின் சார்பாக ஆயுதப்படை வீரர்களை வணங்குகிறேன். மதிப்பிற்குரிய தலைவர் அவர்களே, இரண்டு முக்கிய நிகழ்வுகளை நாடு சந்திக்கும் வேளையில் மதிப்பிற்குரிய தலைவரை நாடாளுமன்ற மேலவை வரவேற்கிறது. சில நாட்களுக்கு முன்புதான் ஜி-20 குழுவிற்கு தலைமை ஏற்கும் பொறுப்பை உலக நாடுகள் இந்தியாவசம் ஒப்படைத்தன. அமிர்த காலத்தின் தொடக்கமாகவும் இது அமைந்துள்ளது. புதிய வளர்ந்த இந்தியாவைக் கட்டமைப்பதற்கான காலமாக மட்டுமல்லாமல், உலக நாடுகளின் எதிர்காலப் பாதையை தீர்மானிக்கும் முக்கிய பங்களிப்பையும் இந்தியா அமிர்த காலத்தில் வழங்கும். இந்தியாவின் இந்தப் பயணத்தில் நமது ஜனநாயகம், நாடாளுமன்றம் மற்றும் நாடாளுமன்ற அமைப்புமுறையும் குறிப்பிடத்தக்க பங்கு வகிக்கும். உங்கள் வழிகாட்டுதலின் கீழ் அனைத்து உறுப்பினர்களும் தங்கள் கடமையை முறையாக நிறைவேற்றுவதுடன், நாட்டின் உறுதிப்பாட்டை நிறைவேற்றும் சிறந்த தளமாகவும் இந்த அவை செயல்படும். மாண்புமிகு தலைவர் அவர்களே, மாநிலங்களவையின் தலைவர் என்ற புதிய பொறுப்பை நீங்கள் இன்று முறைப்படி துவங்குகிறீர்கள். அவையின் முன் உள்ள முதல் கடமை, நாட்டின் கடைக்கோடியில் உள்ள சாமானிய மனிதனின் நலன் சார்ந்த விஷயமாகும். தனது பொறுப்பை உணர்ந்துள்ள நம் நாடு, இந்தக் காலகட்டத்தில் முழு அர்ப்பணிப்போடு அதை நிறைவேற்றி வருகிறது. மதிப்பிற்குரிய குடியரசு தலைவர் திருமதி திரௌபதி முர்முவின் வடிவில் நாட்டின் ஒளிமயமான பழங்குடி கலாச்சாரம் முதன்முறையாக நம்மை வழி நடத்துகிறது. ஒடுக்கப்பட்ட சமூகத்தில் இருந்து முன்னேறி, திரு ராம்நாத் கோவிந்த் அவர்கள் முன்னதாக உயர்ந்த நிலையை அடைந்தார். தற்போது விவசாயியின் தவப்புதல்வனாக கோடிக்கணக்கான நாட்டு மக்கள், ஏழைகள் மற்றும் விவசாயிகளின் சக்தியாக நீங்கள் விளங்குகிறீர்கள். உங்கள் வழிகாட்டுதலின்படி இந்த அவை கண்ணியத்தையும், மாண்பையும் முன்னெடுத்துச் சென்று புதிய உச்சத்தை அடையும் என்பதில் எனக்கு ஐயமில்லை. மாநிலங்களவை மற்றும் ஒட்டுமொத்த நாட்டின் சார்பாக மீண்டும் ஒருமுறை எனது நல்வாழ்த்துகளை உங்களுக்குத் தெரிவித்துக் கொள்கிறேன். நன்றி. பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
நவம்பர் ஏழாம் தேதி நடைபெறும் தில்லி ஐஐடியின் ஐம்பத்தோறாவது ஆண்டு பட்டமளிப்பு விழாவில் பிரதமர் உரையாற்றுகிறார்

வரும் நவம்பர் ஏழாம் தேதி, சனிக்கிழமை காலை 11 மணி அளவில் நடைபெறும் தில்லி இந்தியத் தொழில்நுட்பக் கழகத்தின் ஐம்பத்தோறாவது ஆண்டு பட்டமளிப்பு விழாவில் காணொலி மூலம் தலைமை விருந்தினராகக் கலந்து கொண்டு பிரதமர் திரு நரேந்திர மோடி உரையாற்ற இருக்கிறார். மத்திய கல்வி அமைச்சர் மற்றும் மத்திய கல்வி இணை அமைச்சர் ஆகியோர் இந்நிகழ்ச்சியில் கலந்து கொள்வார்கள். தில்லி இந்தியத் தொழில்நுட்பக் கழகத்தின் தோக்ரா அரங்கில் குறைந்த அளவிலான மாணவர்கள் கலந்து கொள்ளும் வகையில் ஏற்பாடு செய்யப்பட்டுள்ள இந்த விழாவில், பட்டம் பெறும் அனைத்து மாணவர்கள், அவர்களது பெற்றோர்கள், சிறந்த முன்னாள் மாணவர்கள் மற்றும் அழைக்கப்பட்டுள்ள விருந்தினர்கள் உள்ளிட்டோர் மெய்நிகர் வாயிலாகக் கலந்து கொள்வார்கள். பி எச்டி, எம் டெக், வடிவமைத்தல் படிப்பில் முதுநிலைப் பட்டம், எம்பிஏ மற்றும் பி டெக் மாணவர்கள் உட்பட 2000 மாணவர்களுக்கு இந்த நிகழ்ச்சியில் பட்டங்கள் வழங்கப்படும். குடியரசுத் தலைவரின் தங்கப் பதக்கம், இயக்குநரின் தங்கப் பதக்கம், டாக்டர் சங்கர் தயாள் சர்மா தங்கப் பதக்கம், சிறந்த பத்து தங்கப் பதக்கங்கள் மற்றும் நிறுவனத்தின் வெள்ளிப் பதக்கங்களும் மாணவர்களுக்கு வழங்கப்படும். —–
சிகாகோவில் 1893-ஆம் ஆண்டு சுவாமி விவேகானந்தர் வழங்கிய புகழ்பெற்ற சொற்பொழிவை பிரதமர் நினைவு கூர்ந்துள்ளார்

1893-ஆம் ஆண்டு சிக்காகோவில் சுவாமி விவேகானந்தர் வழங்கிய புகழ்பெற்ற சொற்பொழிவு, மேலும் நேரிய, வளமான மற்றும் உள்ளடக்கிய பூமியை உருவாக்கும் திறன் பெற்றுள்ளதாக பிரதமர் திரு நரேந்திர மோடி கூறியுள்ளார். புகழ்பெற்ற உரையின் ஆண்டு தினத்தைக் குறிக்கும் வகையில் பிரதமர் வெளியிட்டுள்ள சுட்டுரைச் செய்தியில், “இந்திய கலாச்சாரத்தின் முக்கியத்துவம் மிக அழகாக எடுத்துரைக்கப்பட்ட சுவாமி விவேகானந்தரின் புகழ்பெற்ற 1893 ஆண்டு சிகாகோ சொற்பொழிவை நினைவு கூர்கிறேன். மேலும் நேரிய, வளமான மற்றும் உள்ளடக்கிய பூமியை உருவாக்கும் திறனை அவரது உரை பெற்றுள்ளது”, என்று தெரிவித்துள்ளார்.
மத்தியப் பிரதேசத்தை சேர்ந்த பிரதமரின் ஏழைகள் நல உணவு திட்ட பயனாளிகளுடன் ஆகஸ்ட் 7 அன்று பிரதமர் உரையாடவுள்ளார்

மத்தியப் பிரதேசத்தை சேர்ந்த பிரதமரின் ஏழைகள் நல உணவு திட்ட பயனாளிகளுடன் 2021 ஆகஸ்ட் 7 அன்று காணொலி மூலம் பிரதமர் திரு நரேந்திர மோடி உரையாடவுள்ளார். தகுதியுள்ள ஒருவர் கூட விடுபடாதவாறு திட்டம் குறித்த விழிப்புணர்வை அதிகரிப்பதற்கான தீவிர பிரச்சாரத்தை மாநில அரசு மேற்கொண்டு வருகிறது. 2021 ஆகஸ்ட் 7-ஐ பிரதமரின் ஏழைகள் நல உணவு திட்ட தினமாக அம்மாநிலம் கொண்டாடவுள்ளது. பிரதமரின் ஏழைகள் நல உணவு திட்டத்தின் கீழ் மத்தியப் பிரதேசத்தில் உள்ள 4.83 கோடி பயனாளிகள் 25,000-க்கும் அதிகமான நியாய விலை கடைகளில் இருந்து இலவ ரேஷன் பொருட்களை பெறுகிறார்கள். மத்தியப் பிரதேச ஆளுநர் திரு மங்குபாய் பட்டேல் மற்றும் முதல்வர் திரு சிவராஜ் சிங் சௌஹான் இந்நிகழ்ச்சியில் கலந்து கொள்வார்கள். உத்தரகாண்ட், இமாச்சலப் பிரதேசம், அருணாச்சலப் பிரதேசம், அசாம், திரிபுரா, ஹரியானா மற்றும் கோவா ஆகிய மாநிலங்களின் உணவுத்துறை அமைச்சர்கள் மற்றும் அதிகாரிகளும் இந்நிகழ்ச்சியில் பங்கேற்பார்கள். —–